20 Nyman, Kertomus lapinmatkasta v. 1905. 6. X. 1906. 
aina Uulasuulaan asti. Vain harvoja koiraksia tapasimme niit- 
ten joukossa. 
Niittyvuopiosta jatkoimme matkaamme Outakoskelle. 
Täällä otti lappalaissyntyinen kansakoulunopettaja Josef Gut- 
torm meidät ystävällisesti vastaan ja antoi koulussaan meille 
asunnon. Täältä teimme päivän kestävän retken Paistunturin 
länsipuolisille rinteille. Siellä oli laajoja suomaita, joissa lu- 
kuisia matalia lammikoita. Viivyimme Outakosken kansakou- 
lulla aina viidenteen päivään elokuuta. Täältä jatkoimme mat- 
kaamme Utsjoen nimismiehen puustelliin. Matkan varrella 
pysähdyimme kuitenkin Sparresuoloon kahdeksi päivää ret- 
keilemään sekä kävimme myös Rastekaisalla, jonne käyn- 
tiin niinikään meni pari päivää. Utsjoen nimismiehen puus- 
tellista teimme retkiä läheisille tuntureille, jokirantamille ja 
Mandojärvelle. Tämän leiripaikkamme jätimme 13 p:nä elok. 
Njuorgamiin pysähdyimme vielä Suomen puolla pariksi päivää 
ja jatkoimme sitten matkaamme Vesisaareen. Skippakuruun 
kuljimme veneellä. Siellä kuletti hevonen maanteitse tavaramme 
Vesisaareen. Itse marssimme jalan tuon 7 penikulmaa. 
Vesisaaresta teimme erittäin hauskan retken Etelä-Varan- 
kiin. Siellä löysi Unio Sahlberg jo selittämänsä tieteelle uu- 
den kovakuoriaisen Agabus gelidus'en. 
Palasimme takaisin pitkin Norjan rannikkoa Narvikiin, 
tieltä Luulajaan ja täältä Tornioon sekä sieltä kotiin. Paluu- 
matkalla viivähdimme Tromsössä 3 päivää. jossa kaupungin 
museota tutkimme, varsinkin sen palearktista kovakuoriaisko- 
koelmaa. Kotiin saavuimme syyskuun ensipäivinä, joten mat- 
kamme kesti jotenkin 3 kuukautta. 
Lyhyesti olemme tässä tehneet selkoa matkamme kulusta. 
Sen tuloksista emme vielä voi selvää tehdä, sillä kaikilla meillä 
matkalla olleilla on ollut niin kiireisiä puuhia, ettemme vielä 
ole sieltä tuomia kokoelmiamme ehtineet tutkia. Hyönteisiä 
kokosimme alun toistakymmentä tuhatta yhteensä. 
